לכבוד: ‏18 פברואר 2018

עו"ד אירית פרץ-צדוק ‏ג' אדר תשע"ח

יועמ"ש יאחב"ל

להב 433

שלום רב,

**הנדון: תצהיר עדות ראשית בפר"ק 38189-11-17 גילתק תקשורת פרויקטים בע"מ (2002) (בפירוק זמני) נ' משרד הביטחון**

1. בעקבות הפתיחה בחקירה בתיק 92750/2017, שהפכה לגלויה ביום 16.10.17, הוגשה בקשת פירוק על ידי עובדי חברת "גילתק" החשודה בתיק.
2. ממצאי החקירה עד כה מעלים כי "גילתק" פעלה בשיטות מרמה שונות לקבלת עשרות מיליוני ₪ במרמה ממשרד הביטחון במסגרת המכרזים בהם זכתה.
3. במסגרת הליך הפירוק שבנדון, אנו נדרשים להגיש תגובה לבקשת המפרק להעביר לחברת "גילתק" כספים המוחזקים במשרד הביטחון, בטענה שמדובר בכספים המגיעים ל"גילתק" בגין עבודות שביצעה.
4. לטענתנו, "גילתק" אינה זכאית לקבל את הכספים המוחזקים במשרד הביטחון, מכיוון שמדובר בכספים שהתקבלו במרמה, כפי שעולה ממצאי החקירה עד כה.
5. על מנת לתמוך בטענתנו, אנו מעוניינים להגיש תצהיר התומך בחשדות המוצקים והמבוססים הקיימים נגד "גילתק", שראוי כי יוגש באמצעות ראש צוות החקירה בתיק.
6. במידה וראש צוות החקירה יידרש להיחקר נגדית על התצהיר, יובהר לבית המשפט כי אינו יכול להרחיב מעבר לכתוב בתצהיר מכיוון שמדובר בחקירה שעודנה מתנהלת ויש חשש שפרסום הפרטים בשלב זה ישבש את החקירה. במידה ובית המשפט יתעקש להרחיב את הכתוב בתצהיר, נבקש שהמענה יינתן במעמד צד אחד ולחילופין, שיוגש לבית המשפט דו"ח סודי.
7. יצוין כי טיוטת כתב האישום מתגבשת בימים אלה וכי החקירה נמצאת בשלב מתקדם.
8. נוסח התצהיר מצורף לעיונך.

בברכה,

עו"ד רואי כחלון,

סגן בכיר במחלקה הכלכלית

בפרקליטות המדינה